**Štatút spotrebiteľskej súťaže**

Článok I: Úvodné ustanovenia

1. Občianske združenie Nexteria, IČO 51894581, so sídlom v pasáži Luxor, Štúrova 3, 81102 Bratislava, s emailovým kontaktom office@nexteria.sk (ďalej len Vyhlasovateľ), vydáva nasledujúci štatút (ďalej len Štatút) upravujúci priebeh a pravidlá spotrebiteľskej súťaže, ktorej bližší popis je uvedený v článku II. (ďalej len Súťaž).

2. Zapojením sa do Súťaže účastníci potvrdzujú, že sa s týmto Štatútom vopred oboznámili a súhlasia s podmienkami Súťaže, ktoré sú v ňom upravené.

Článok II: Bližšie informácie o hlavných podmienkach Súťaže

Vyhlasovateľ týmto informuje o hlavných podmienkach Súťaže:

1. Súťaž prebieha od 12.01.2024 do 13.03.2024.

2. Súťaže sa môže zúčastniť každý, kto si kúpil vstupenku na podujatie Night of Chances IT 2024 v Bratislave a pri vstupe na podujatie sa pomocou zvláštneho kódu na svojej vstupenke registroval do databázy prítomných návštevníkov.

3. Majitelia vstupeniek v plnej cene majú na svojich vstupenkách taktiež vlastný zľavový odporúčací kód, ktorým môžu sprístupniť výhodnejšie nákupy ďalších vstupeniek svojim známym – každý ďalší nakupujúci, ktorý použije zľavový kód majiteľa vstupenky v plnej cene, pridáva jeden aditívny vstupný los do losovania o výhru v prospech majiteľa vstupenky, ktorého zľavový kód bol použitý.

4. Výherca Súťaže bude vybraný 13.03.2024 v rámci programu podujatia Night of Chances IT v Bratislave, pričom výber jedného výhercu bude náhodný.

5. Ak sa výherca po verejnom vyhlásení výsledkov losovania neprihlási k výhre a nepreukáže sa príslušným kódom zo vstupenky do dvoch minút od vyhlásenia výsledkov losovania, jeho nárok na výhru zaniká a Vyhlasovateľ zopakuje losovanie s cieľom nájsť náhradného výhercu.

6. Výhercovi Súťaže bude odovzdaná vecná výhra – herná konzola PlayStation 5.

7. Výhra bude výhercovi odovzdaná priamo na mieste konania podujatia ihneď po vyhlásení výsledkov.

Článok III: Doplňujúce podmienky účasti v Súťaži

1. Účastníkom Súťaže môže byť výhradne fyzická osoba – Spotrebiteľ (ďalej len Súťažiaci).

2. Súťažiacim sa môže stať len taká osoba, ktorá splní podmienky účasti v Súťaži v zmysle tohto Štatútu.

3. Súťaže sa nemôžu zúčastniť osoby, ktoré sú v pracovnom alebo inom obdobnom pomere k Vyhlasovateľovi Súťaže, ďalej ani osoby blízke týmto osobám v zmysle § 116 zákona č. 40/1964 Zb., občianskeho zákonníka. V prípade, že sa niektorá z takýchto osôb stane výhercom v Súťaži, tento jav bude považovaný za dôsledok procesnej chyby, výhra takémuto výhercovi nebude odovzdaná a Vyhlasovateľ zopakuje losovanie. Rovnako tak sa výhra neodovzdá v prípade, že Vyhlasovateľ zistí alebo bude mať dôvodné podozrenie zo spáchania podvodného alebo nekalého konania zo strany niektorého zo Súťažiacich či inej osoby, ktorá dopomohla danému Súťažiacemu k získaniu výhry.

4. Vyhlasovateľ si vyhradzuje právo vyradiť zo Súťaže tých Súťažiacich, ktorí porušia podmienky Súťaže.

Článok IV: Priebeh Súťaže

1. Súťaž bude prebiehať v termíne uvedenom v Článku II., a to v čase od 12:00 prvého dňa Súťaže do 19:00 posledného dňa Súťaže, pričom losovanie o výhru prebehne krátko potom, a to v rámci programu podujatia Night of Chances IT v Bratislavve.

2. Súťažiaci, ktorí splnia všetky podmienky účasti v Súťaži, budú automaticky zaradení do losovania o výhru, ako je špecifikované v Článku II.

3. Výhra bude priamo na mieste výhercovi odovzdaná Vyhlasovateľom Súťaže – konkrétne niektorým členom organizačnej štafáže podujatia Night of Chances IT v Bratislave.

4. V prípade, že si výherca výhru neprevezme do dvoch minút od vyhlásenia výsledkov losovania v rámci programu podujatia Night of Chances IT v Bratislave, Vyhlasovateľ môže rozhodnúť o výbere náhradného výhercu, a to zopakovaním náhodného losovania. V tejto situácii výhercovi nevzniká nárok na akúkoľvek kompenzáciu zo strany Vyhlasovateľa.

5. Vyhlasovateľ nezodpovedá za prípadné vady výhry, nenesie žiadnu zodpovednosť za prípadné škody spôsobené výhercom v súvislosti s užívaním výhry. Reklamácia výhry ako bezodplatne získaného plnenia je vylúčená. Vyhlasovateľ neposkytuje záruku na výhru, neposkytuje žiadne náhradné plnenie za výhru alebo jej časti, a potom ani ich hodnotu nijakým spôsobom neprepláca.

Článok V: Ochrana osobných údajov

1. Dobrovoľne odovzdané osobné údaje účastníkov Súťaže budú Vyhlasovateľom spracované primárne za účelom účasti v Súťaži, vyhodnotenia Súťaže, odovzdania výhry, výkonu a obhajoby práv a právnych nárokov Vyhlasovateľa, prípadne môžu byť použité aj na ďalšie účely, ak k nim Vyhlasovateľ získa zodpovedajúci právny titul pre spracovanie, o čom bude daný účastník Súťaže vždy informovaný.

2. Spracovanie osobných údajov na uvedené účely je založené na právnom titule oprávneného záujmu podľa čl. 6 ods. 1. písm. f) Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES ( „GDPR“), ktorým je záujem o naplnenie účelov podľa predošlého odseku, čo by bez poskytnutia osobných údajov účastníkov Súťaže nebolo možné.

3. Ak účastník Súťaže udelí aj samostatný súhlas so spracovaním osobných údajov, jeho kontaktné údaje budú spracované za účelom marketingovej komunikácie, teda za účelom ponúkania obchodu, služieb a prieskumov trhu, vrátane zasielania informácií o organizovaných akciách, výrobkoch a iných aktivitách Vyhlasovateľa, a to po dobu záujmu účastníka Súťaže o zasielanie takýchto správ. Právnym titulom v takomto prípade je súhlas podľa čl. 6 ods. 1 písm. a) GDPR.

4. Osobné údaje budú za vyššie špecifikovanými účelmi spracovávané iba Vyhlasovateľom.

5. Spracovávané budú nasledujúce osobné údaje:

a) Pre účasť a vyhodnotenie Súťaže vykonáva spracovanie v postavení prevádzkovateľa Vyhlasovateľ a spracováva: meno, priezvisko a kontaktné údaje Súťažiaceho.

b) Pre odovzdanie výhier vykonáva spracovanie v postavení prevádzkovateľa Vyhlasovateľ, pričom spracováva meno, priezvisko a kontaktné údaje Súťažiaceho.

c) Pre marketingovú komunikáciu vykonáva spracovanie Vyhlasovateľ, pričom spracováva emailovú adresu a/alebo ďalšie kontaktné Účastníka Súťaže, ak ich sám uviedol počas registrácie do Súťaže.

6. Osobné údaje nebudú odovzdané do tretích krajín a nebudú ani poskytnuté medzinárodným organizáciám.

7. Kategórie možných príjemcov osobných údajov: Vyhlasovateľ Súťaže, osoby v postavení sprostredkovateľov (doručovatelia, poskytovatelia účtovných služieb, služieb newslettera, správcovia CRM systémov, poskytovatelia webhostingových služieb atď.).

8. Účastník Súťaže berie na vedomie, že má práva vyplývajúce z GDPR, právo požadovať od príslušného prevádzkovateľa prístup k osobným údajom, ich opravu alebo vymazanie (taktiež právo byť zabudnutý), právo odvolať súhlas so spracovaním osobných údajov (ak sa spracúvajú na základe súhlasu), právo na obmedzenie spracovania, právo na prenos týchto údajov a právo podať sťažnosť na Úrade na ochranu osobných údajov. Účastník Súťaže má právo namietať proti spracovaniu osobných údajov, ktoré sú spracovávané na základe oprávneného záujmu.

9. Pri spracovaní osobných údajov nedochádza k automatizovanému rozhodovaniu ani k profilovaniu.

10. Osobné údaje budú spracovávané vždy po dobu nevyhnutnú k dosiahnutiu uvedených účelov spracovania, a to s prihliadnutím na požiadavky na archivačné lehoty na uchovávanie údajov stanovené právnymi predpismi, teda po dobu trvania Súťaže, po dobu stanovenú zákonom o dani z príjmov (či ďalšími právnymi predpismi) a po dobu, v ktorej je možné podľa príslušných právnych predpisov uplatniť práva a nároky vyplývajúce z účasti v Súťaži a z odovzdania Výhry s prihliadnutím na premlčacie lehoty podľa zákona č. 40/1964 Zb.

Článok VI: Záverečné ustanovenia

1. Vyhlasovateľ oznamuje, že orgánom dozoru, na ktorý sa Súťažiaci môžu obrátiť v súvislosti s priebehom súťaže, je Inšpektorát Slovenskej obchodnej inšpekcie pre Bratislavský kraj.

2. Vyhlasovateľ si vyhradzuje právo na úplné zrušenie Súťaže a na zmenu podmienok Súťaže zverejnením aktualizovaného znenia tohto Štatútu alebo doplňujúcich informácií o Súťaži na internetových stránkach Vyhlasovateľa. Súťažiaci, ktorý s takouto zmenou nebude súhlasiť, má právo na odstúpenie od Súťaže do troch (3) dní od zverejnenia tejto zmeny na internetových stránkach Vyhlasovateľa, v opačnom prípade sa automaticky predpokladá, že danú zmenu podmienok Súťaže Súťažiaci akceptuje.

3. Vyhlasovateľ týmto informuje, že výherca, ktorý je daňovým rezidentom Slovenskej republiky, je povinný odviesť daň z príjmov a poistné na zdravotné poistenie z hodnoty nepeňažnej výhry, pokiaľ táto hodnota presiahne sumu 350 EUR. Vyhlasovateľ je v takomto prípade povinný vystaviť výhercovi osvedčenie o výhre, ktoré výherca použije pri plnení vyššie uvedených povinností.

4. Právne vzťahy týmto Štatútom neupravené sa riadia všeobecne záväznými právnymi predpismi Slovenskej republiky.

5. Tento Štatút nadobúda platnosť a účinnosť dňa 12.01.2024.